पुणे में जन्‍मे अद्वेत कोलार्कर सिर्फ 4 साल के है और दो साल से अपने माता पिता के साथ कनाडा में रह रहे हैं। इस उम्र के जब बच्‍चे ठीक से रंगों को पहचान भी नहीं पाते वो रंगों को अपने तरीके से पेश करने में माहिर हैं। कनाडा के चित्रकारों की दुनिया में उन्‍होंने हलचल पैदा कर दी है। इस नन्‍हीं सी उम्र में अद्वेत ने बेहतरीन पेंटिंग का उदाहरण प्रस्‍तुत करके सबको हैरान कर दिया है। वे 2016 से कनाडा में रह रहे हैं और यहां के वो अब तक के सबसे छोटे पेंटर हैं।